Vážení zákonní zástupcovia dieťaťa,

týmto si Vám dovoľujeme oznámiť kritéria našej Základnej školy, ktoré musí žiak splniť, aby úspešne ukončil školský rok 2019/2020 v čase mimoriadnej situácie, kedy boli v zmysle rozhodnutí kompetentných orgánov zatvorené školy a prerušený štandardný výchovno-vzdelávací proces.

**Za II. polrok bude žiak celkovo hodnotený slovom „prospel“, ak vo všetkých hodnotených predmetoch splní kritéria hodnotenia určené školou.**

**Slovom „neprospel“ bude za II. polrok žiak celkovo hodnotený, ak z niektorého hodnoteného predmetu aj po preskúšaní nesplní kritéria hodnotenia určené školou.**

Predmety **slovenský jazyk a literatúra, cudzie jazyky, matematika, fyzika, chémia, vlastiveda, prírodoveda, prvouka, biológia, dejepis, geografia a občianska náuka** budú hodnotené podľa nasledujúcich kritérií.

1. **Aktívna účasť žiaka na vyučovaní a plnenie zadaní, úloh a pokynov vyučujúceho**. Toto kritérium predpokladá:
2. aktívnu účasť na online hodinách (zohľadňujú sa technické možnosti žiakov),
3. vypracovanie distančných domácich úloh a online cvičení,
4. úspešné vypracovanie testov, previerok, slohových úloh a ich opravy podľa pokynov vyučujúceho,
5. štúdium poskytnutých materiálov ako dokumenty, videá, prezentácie a pod.,
6. vypracovanie povinných projektov,
7. zapájanie sa do vyučovania aj formou spätnej väzby.
8. **Príležitosť na zlepšenie výsledkov žiaka v dištančnom vzdelávaní.** Žiak má ešte do konca školského roka 2019/2020 možnosť vylepšiť si celkové hodnotenie:
9. ak priebežne nedosahuje aktívnu účasť na vyučovaní hodnoteného predmetu viac ako 50 %, musí pre celkové hodnotenie „prospel“ splniť kritériá náhradným spôsobom, ktoré mu určí vyučujúci (napr. aktívne plnenie nových úloh, praktické cvičenia, vypracovanie projektov a pod.),
10. ak žiak nebude plniť kritériá ods. 1, môže, po dohode s vyučujúcim, ktorý zohľadní individuálne predpoklady a možnosti, dodatočne vypracovať doteraz nevypracované úlohy a testy.

Mgr. Marta Režnáková

riaditeľka školy